ناس کورد-
ئێوارەی ئەمڕۆ شەممە، لە قەزای زاخۆی سەربە پارێزگای دهۆک لە یەکێک لە شوقەکانی گەڕەکی دەلال کچێک خۆی هەڵدایەخوارەوە و گیانی لەدەستدا، ئەوەش حەوتەمین حاڵەتی خۆکوشتنە لەماوەی نۆ ڕۆژی سەرەتای ئەمساڵدا.
ئەمیر عەلی، وتەبێژی تەندروستی زاخۆ (شەممە 9ی کانوونی دووەمی 2021) بە "ناس کورد"ی ڕایگەیاند، "کاتژمێر 6:00ی ئێوارەی ئەمرۆ ئاگادارکراینەوە لەسەر هەبوونی ڕووداوێکی خۆکوشتن لە یەکێک لە شوقەکانی گەڕەکی دەلال کە کچێکە خۆی هەڵداوەتەخوارەوە و دەستبەجێ گیانی لەدەستداوە."
وتیشی، لەئێستادا تەرمەکەی بردراوەتە پزیشکی دادی دهۆک و بەهوی پێنەبوونی هیچ پێناسە و ناونیشانێک تا ئێستا ناو و ناونیشان و تەمەنی ئەو کچە نازانن وهاوکات تا ئێستا کەسوکارەکەشی دیار نین.
لەماوەی نۆ ڕۆژی سەرەتای ئەمساڵدا ئەمە حەوتەم حاڵەتی خۆکوشتنە لەسنوری پارێزگای دهۆک ڕوودەدات.